ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044920 


ขอให้แก้ไขปัญหาเสียงดังรบกวนจากการตอกเสาเข็มก่อสร้างบ้านของไซต์งานก่อสร้าง (ไม่ทราบชื่อบริษัท) บริเวณ หมู่บ้าน (ไม่ทราบชื่อหมู่บ้านแน่ชัด) ซอยรามอินทรา 44 แยก 9 ซอยย่อย 9 แขวงนวลจันทร์ เขตบึงกุ่ม กรุงเทพมหานคร จุดสังเกต อยู่ด้านหลังหมู่บ้านอารียาชบา โดยซอยรามอินทรา 44 เชื่อมกับซอยนวลจันทร์ 44 ซึ่งจากการตรวจสอบข้อมูลใน www.google.com ระบุว่า "ซอยแยกที่เป็นซอย 9" ผู้ร้องคาดว่า อยู่ในความรับผิดชอบของสถานีตำรวจนครบาลโคกคราม เนื่องจากผู้ร้องแจ้งว่า ในบริเวณพื้นที่ดังกล่าว มีการตอกเสาเข็มในการก่อสร้างบ้านของไซต์งานก่อสร้าง (ไม่ทราบชื่อบริษัท) ตั้งแต่เวลาประมาณ 08.00-17.00 น. เป็นประจำทุกวัน ซึ่งเมื่อวันเสาร์-วันอาทิตย์ที่แล้ว (ไม่ระบุวันที่แน่ชัด) ก็มีการก่อสร้างบ้านอยู่ ซึ่งปัจจุบัน วันเสาร์ ที่ 21 ตุลาคม 2566 ก็ยังมีการก่อสร้างบ้านอยู่ ทำให้ยังประสบปัญหาอยู่เช่นเดิม ทำให้ส่งเสียงดังรบกวนประชาชนที่อาศัยอยู่ในพื้นที่ (ไม่ทราบจำนวนผู้ได้รับความเดือดร้อนแน่ชัด) ซึ่งไม่ควรมีการก่อสร้างในช่วงวันเสาร์-วันอาทิตย์ เพราะเป็นวันหยุด ประสบปัญหามาเป็นระยะเวลาประมาณ 2 สัปดาห์ เบื้องต้นเมื่อสัปดาห์ที่แล้ว (ไม่ระบุวันที่แน่ชัด) ผู้ร้องเคยโทรติดต่อเข้าไปแจ้งเรื่องยังหมายเลขสายด่วน 191 ติดสถานีตำรวจนครบาลโคกคราม กรุงเทพมหานคร และแจ้งเรื่องเข้าไปยังหน่วยงานฝ่ายร้องเรียนหลายหน่วยงาน (ไม่สามารถระบุชื่อหน่วยงานได้แน่ชัด) แต่ยังไม่พบเห็นการดำเนินการใดๆ จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata